wickkiey/tamil-wikipedia-chunked huggingface dataset:
# வெடிமருந்துப் பேரரசுகள்

ஆட்சியின்போது முகலாய இராணுவத்தின் சேணேவி வீரர்கள்.]]  
**வெடிமருந்துப் பேரரசுகள்** அல்லது **இசுலாமிய வெடிமருந்துப் பேரரசுகள்** என்பது உதுமானிய, சபாவித்து மற்றும் முகலாயப் பேரரசுகளைக் குறிக்கப் பயன்படுத்தப்படும் ஒரு சொல் ஆகும். இப்பேரரசுகள் 16ஆம் நூற்றாண்டு முதல் 18ஆம் நூற்றாண்டு வரை தழைத்தோங்கின. ஆரம்ப நவீன காலத்தின் வலிமையுடைய மற்றும் மிக நிலைத் தன்மையுடைய பொருளாதாரங்களில் ஒன்றாக இந்த மூன்று பேரரசுகளும் இருந்தன. இதன்காரணமாக வணிக விரிவாக்கம் மற்றும் கலாச்சாரத்திற்கு ஆதரவு ஆகியவை கிடைத்தது. இந்தப் பேரரசுகளின் அரசியல் மற்றும் நீதி அமைப்புகள் அதிகப்படியாக மையப்படுத்தப்பட்டு நிலை நிறுத்தப்பட்டன. இப்பேரரசுகளில் தனிநபர் வருமானம் மற்றும் மக்கள்தொகை ஆகியவற்றில் குறிப்பிடத்தக்க அளவு முன்னேற்றம் ஏற்பட்டது. தொழில்நுட்ப வளர்ச்சியும் ஒரு நிலையான வேகத்தைக் கொண்டிருந்தது. இப்பேரரசுகள் மேற்கில் நடு ஐரோப்பா மற்றும் வட ஆப்பிரிக்கா முதல் கிழக்கில் தற்போதைய நவீன வங்கதேசம் மற்றும் மியான்மர் ஆகிய நாடுகள் வரை பரவியிருந்தன.  
புதிதாக உருவாக்கப்பட்ட பீரங்கி மற்றும் துப்பாக்கிகள் போன்ற சுடுகலன்களின் பயன்பாடு மற்றும் வளர்ச்சி காரணமாகப் பெருமளவிலான நிலப்பரப்புகள் இசுலாமிய வெடிமருந்துப் பேரரசுகளால் அவற்றின் ஏகாதிபத்திய விரிவாக்கத்தின் போது வெல்லப்பட்டன. ஐரோப்பாவிலும் வெடிமருந்து ஆயுதங்களின் அறிமுகமானது மையப்படுத்தப்பட்ட முடியாட்சி நாடுகளின் வளர்ச்சிக்கு வித்திட்டது. காட்க்சன் என்ற அமெரிக்க வரலாற்றாளரின் கூற்றுப்படி வெடிமருந்துப் பேரரசுகளில் இந்த மாற்றங்களானது இராணுவ அமைப்பையும் தாண்டி மற்ற பகுதிகளிலும் ஏற்பட்டது. இந்தியத் துணைக் கண்டத்தை அடிப்படையாகக் கொண்டிருந்த முகலாயர்கள் தைமூரிய மறுமலர்ச்சியை பெற்றிருந்தனர். பகட்டான கட்டடக்கலைக்காக அடையாளப்படுத்தப்படுகின்றனர். மேலும் தொழிற்புரட்சிக்கு முந்தைய காலம் என சிலரால் விளக்கப்படும் சகாப்தத்தை வங்காளத்தில் தொடங்கி வைத்தனர். ஈரானுக்குத் திறமையான மற்றும் நவீன அரசு நிர்வாகத்தை சபாவித்துக்கள் உருவாக்கினர். சிறந்த கலைகளில் மிகுந்த முன்னேற்றம் ஏற்படுவதற்கும் ஆதரவளித்தனர். கெய்சரி ரும் என்றும் அழைக்கப்பட்டகான்சுடான்டினோப்பிளை அடிப்படையாகக் கொண்ட உதுமானிய கலீபகத்தின் சுல்தான்கள் இரண்டு புனித மசூதிகளின் பாதுகாவலர்களாக இருந்தனர். இவ்வாறாக இசுலாமிய உலகத்தின் தலைவர்களாயினர். அவர்களது சக்தி, செல்வம், கட்டடக்கலை மற்றும் பல்வேறு பங்களிப்புகள் ஆகியவை ஆசிய மற்றும் ஐரோப்பிய வரலாற்றின் போக்கில் குறிப்பிடத்தகுந்த தாக்கத்தை ஏற்படுத்தின.
# பெரிக்காத்தான் நேசனல்

**பெரிக்காத்தான் நேசனல்** (மலாய்:*Perikatan Nasional* (**PN**); ஆங்கிலம்: *National Alliance*; சீன மொழி: *国民联盟 / 国盟*); என்பது மலேசியாவில் 2020 மார்ச் மாதம் உருவாக்கப்பட்ட ஒரு கூட்டணிக் கட்சியாகும். 2020 மலேசிய அரசியல் நெருக்கடியின் தொடக்கத்தில் பாக்காத்தான் அரப்பான் (PH) அரசாங்கத்தை மாற்றும் நோக்கத்துடன் பெரிக்காத்தான் நேசனல் கூட்டணி உருவாக்கப்பட்டது.  
மலேசியாவின் 16-ஆவது யாங் டி பெர்துவான் அகோங் சுல்தான் அப்துல்லா, முறைசாரா அரசியல் கூட்டணியாக இருந்த பெரிக்காத்தான் நேசனல் கூட்டணியின் நடைமுறைத் தலைவர் முகிதீன் யாசினை 2020-ஆம் ஆண்டில், மலேசியாவின் 8-ஆவது பிரதமராக நியமித்தார்.  
பெரிக்காத்தான் நேசனல் கூட்டணியில்; பாரிசான் நேசனல் (BN), சரவாக் கட்சிகள் கூட்டணி (GPS), சபா மக்கள் கூட்டணி (GRS) மற்றும் பிற அரசியல் கட்சிகளும் மார்ச் 2020 முதல் நவம்பர் 2022 வரை உறுப்புக் கட்சிகளாக இருந்தன.
# பெரிக்காத்தான் நேசனல்

## பொது

பெரிக்காத்தான் நேசனல் கூட்டணி, மார்ச் 2020 முதல் ஆகஸ்டு 2021 வரை, அதன் தலைவர் முகிதீன் யாசின் தலைமையின் கீழ் மலேசிய அரசாங்கத்தை வழிநடத்தின. இருப்பினும் ஒரு கட்டத்தில் பாரிசான் நேசனல் தன் ஆதரவை மீட்டுக் கொண்டது. அதனால் மலேசிய மக்களவையில் பெரும்பான்மை ஆதரவை இழந்த முகிதீன் யாசின் தம் பிரதமர் பதவியைத் துறப்பு செய்தார்.  
முகிதீன் யாசின் பதவி துறப்புக்குப் பின்னர் அம்னோவின் துணைத் தலைவர் இசுமாயில் சப்ரி யாகோப் ஆகஸ்டு 2021 முதல் நவம்பர் 2022 வரை கூட்டணி அரசாங்கத்தின் பிரதமர் பதவியை ஏற்றுக் கொண்டார். மலேசியப் பொதுத் தேர்தல், 2022-க்குப் பின்னர் பிரதமர் பதவியை அன்வார் இப்ராகிம் ஏற்றுக் கொண்டார். இதற்குப் பின்னர் பெரிக்காத்தான் நேசனல் கூட்டணி, மலேசியாவின் முன்னோடி எதிர்க்கட்சியாக மாறியது.
# பெரிக்காத்தான் நேசனல்

## பொது

### பெரிக்காத்தான் நேசனல் கூட்டணி அமைப்பு

- மலேசிய ஐக்கிய மக்கள் கட்சி (பி.பி.பி.எம்) - *(Malaysian United Indigenous Party (PPBM)*
- மலேசிய இசுலாமிய கட்சி - *Malaysian Islamic Party (PAS)*
- மாநில சீர்திருத்தக் கட்சி - *Homeland Solidarity Party (STAR Sabah)*
- சரவாக் ஐக்கிய மக்கள் கட்சி *(Sabah Progressive Party (SAPP)*
- மலேசிய மக்கள் இயக்கக் கட்சி *Parti Gerakan Rakyat Malaysia (Gerakan)*
# பெரிக்காத்தான் நேசனல்

## மலேசிய அரசியல் நெருக்கடி 2020-2022

2020-ஆம் ஆண்டில் இருந்து 2022-ஆம் ஆண்டு வரை மலேசியாவில் ஏற்பட்ட ஓர் அரசியல் நெருக்கடியை மலேசிய அரசியல் நெருக்கடி 2020-2022 என குறிப்பிடுகிறார்கள்.  
மலேசியாவின் 14-ஆவது மக்களவை உறுப்பினர்கள் (*Members of the Dewan Rakyat, 14th Malaysian Parliament*) தங்களின் கட்சி ஆதரவுகளை மாற்றியதால் இந்த நெருக்கடி ஏற்பட்டது. இதுவே மலேசிய நாடாளுமன்றத்தில் ஆளும் கூட்டணியின் பெரும்பான்மையை இழக்க வழிவகுத்தது; அடுத்தடுத்து இரண்டு கூட்டணி அரசாங்கங்கள் சரிவதற்கும் வழி அமைத்தது.  
இந்த 18 மாத நெருக்கடியில், மலேசியப் பிரதமர்கள் இருவர் பதவி துறப்புகள் செய்தனர். அத்துடன் 2022-ஆம் ஆண்டு உடனடிப் பொதுத் தேர்தலும் (*Snap General Election*) நடைபெற்றது. இறுதியில் மலேசியாவில் ஓர் ஒற்றுமை அரசாங்கத்தை (*National Unity Government*) உருவாக்குவதற்கும் இந்த நெருக்கடி வழிவகுத்துக் கொடுத்தது.
# பெரிக்காத்தான் நேசனல்

## மலேசிய அரசியல் நெருக்கடி 2020-2022

### பெரிக்காத்தான் நேசனல் அரசாங்கம்

முகிதீன் யாசின் ஆட்சி 17 மாதங்கள் மட்டுமே நீடித்தது. அதன் பிறகு ஆகத்து 2021-இல் முகிதீன் யாசின் மற்றும் முகிதீன் யாசின் அமைச்சரவை (*Muhyiddin Cabinet*) பதவி துறப்பு செய்ததன் மூலம் நிலைமை உச்சக்கட்டத்தை அடைந்தது. பெரும்பான்மை ஆதரவை இழந்த பெரிக்காத்தான் நேசனல் கூட்டணி அரசாங்கம், அதை மீண்டும் பெறுவதற்கான முயற்சிகளை மேற்கொண்டது. இருப்பினும் பொதுவான நல்ல ஒரு முடிவைக் காண முடியவில்லை. அனைத்து முயற்சிகளும் தோல்வி அடைந்ததால், பிரதமர் முகிதீன் யாசின் அமைச்சரவை (*Muhyiddin Cabinet*) 16 ஆகத்து 2021-இல் பதவி துறப்பு செய்தது.  
சில நாட்களுக்குப் பிறகு, முகிதீன் யாசினுக்கு பதிலாக இசுமாயில் சப்ரி யாகோப் ஒன்பதாவது பிரதமராக நியமிக்கப்பட்டார். இதன் பின்னர் சில மாநிலத் தேர்தல்களும்; 2022-ஆம் ஆண்டு உடனடிப் பொதுத் தேர்தலும் முன்கூட்டியே நடைபெற்றன. இதன் விளைவாக ஒரு தொங்கு நாடாளுமன்றம் உருவானது. ஓர் ஒற்றுமை அரசாங்கம் (*National Unity Government*) உருவாகுவதற்கும் அந்த அரசியல் நெருக்கடி வழிவகுத்துக் கொடுத்தது. இறுதியில் அன்வர் இப்ராகீம் பிரதமராக நியமிக்கப்பட்டார்.
# பெரிக்காத்தான் நேசனல்

## உறுப்புக் கட்சிகள்

| வாக்குகள் (%) | தொகுதிகள் | அமைவு |  |  |
| --- | --- | --- | --- | --- |
| **உறுப்பினர் கட்சிகள்** |  |  |  |  |
| **பெர்சத்து**
**BERSATU** | மலேசிய ஐக்கிய மக்கள் கட்சி | முகிதீன் யாசின் | 87
<small></small> | 13.55% |
| **பாஸ்**
**PAS** | மலேசிய இசுலாமிய கட்சி | அடி அவாங் | 61
<small></small> | 14.56% |
| **கெராக்கான்**
**GERAKAN** | கெராக்கான் | டோமினிக் லாவ் | 23
<small></small> | 1.97% |
| **சபா கட்சி**
**SAPP** | சபா முற்போக்கு கட்சி | யோங் தெக் லீ | 1
(சபா மக்கள் கூட்டணி) | 0.03% |
| **மலேசிய இந்தியர் கட்சி**
**MIPP** | மலேசிய இந்திய மக்கள் கட்சி | புனிதன் பரமசிவன் | புதியது | புதியது |
# திபெத்தை சீன மக்கள் குடியரசுடன் இணைத்தல்

**திபெத்தை சீன மக்கள் குடியரசுடன் இணைத்தல்** (**annexation of Tibet by the People's Republic of China**), இந்நிகழ்வை *திபெத்தின் அமைதியான விடுதலை* என சீனப் பொதுவுடமைக் கட்சியும் மற்றும் **திபெத் மீதான சீனாவின் ஆக்கிரமிப்பு** என திபெத்தியர்களின் மைய நிர்வாகம் மற்றும் திபெத்திய மக்களும் அழைக்கின்றனர்.சீனாவிற்கும், திபெத்திற்கும் 6 அக்டோபர் 1950 முதல் 23 மே 1951 முடிய நடைப்பெற்ற பனிப்போர் முடிவில், 1951-இல் செய்து கொள்ளப்பட்ட ஏழு அம்ச ஒப்பந்தம் மூலம் திபெத் நாடு, சீனாவின் கட்டுப்பாட்டின் கீழ் சென்றது.  
சீனாவின் கட்டுப்பாட்டின் கீழ் திபெத்திய அரசாங்கம் மற்றும் திபெத்திய சமூக அமைப்புகள் செயல்பட்டது. 1959 திபெத்தியக் கிளர்ச்சியின் போது, திபெத்திய பௌத்த மத குருவாக இருந்த 14-வது தலாய் லாமா டென்சின் கியாட்சோ, திபெத்திலிருந்து நாடு கடந்து, இந்தியாவில் 28 ஏப்ரல் 1959 அன்று நாடு கடந்த திபெத்திய அரசை நிறுவினார். எனவே திபெத்தில் இருந்த திபெத்திய அரசாங்கம் மற்றும் சமூக அமைப்புகள் கலைக்கப்பட்டது.
# திபெத்தை சீன மக்கள் குடியரசுடன் இணைத்தல்

## சீனாவுடன் திபெத்தை இணைத்த பின்னர்

டென்சின் கியாட்சோ, சீன அதிபர் மா சே துங்கை சந்தித்து, திபெத்தியர்களின் பிரார்த்தனை துணியை அன்பளிப்பாக வழங்குதல்]]
1950-இல் திபெத்தின் எல்லைப்புற பகுதியான குவாம்தோவை சீன இராணுவத்தினர் கைப்பற்றும் வரை, தலாய் லாமா டென்சின் கியாட்சோ தலைமையிலான அரசாங்கம் திபெத் (1912–1951) ஆட்சி செய்து கொண்டிருந்தது.  
1956-இல் திபெத் தன்னாட்சிப் பகுதிக்கு கிழக்கில் இருந்த **காம்** பகுதியில் சீன அரசு, நிலச்சீர்திருத்த சட்டங்களை நடைமுறைக்கு கொண்டு வந்ததை அடுத்து, உள்ளூர் திபெத்திய மக்களுக்கும், சீன இராணுவத்திற்கும் மோதல் போக்கு ஏற்பட்டது. இதனால் உள்ளூர் திபெத்திய மக்கள், சீனா அரசுக்கு எதிராக 1959-இல் கிளர்ச்சிகள் நடத்தினர். 17 மார்ச் 1959 அன்று இக்கிளர்ச்சி திபெத்தின் தலைநகரான லாசா வரை பரவிய போது, 14-வது தலாய் லாமா டென்சின் கியாட்சோ திபெத்தை விட்டு, இந்தியாவில் அடைக்கலம் அடைந்து, நாடு கடந்த திபெத்திய அரசை நிறுவினார். 1959 திபெத்திய கிளர்ச்சியின் போது 2,000 திபெத்தியர்கள், சீன இராணுவத்தால் கொல்லப்பட்டனர். திபெத்தில் தலாய் லாமா தலைமையிலான ஆட்சி முறை ஒழிக்கப்பட்டது.  
எட்மண்ட் ஹில்லரியுடன் இணைந்து 29 மே 1951-இல் எவரெசுட்டு சிகரத்தில் முதன்முதலில் ஏறி சாதனை படைத்த டென்சிங் நோர்கே என்ற திபெத்திய செர்ப்பா இந்தியக் குடியுரிமை பெற்று டார்ஜிலிங்கில் குடியேறினார்.
# திபெத்தை சீன மக்கள் குடியரசுடன் இணைத்தல்

## இதனையும் காண்க

- திபெத்தியப் பேரரசு
- யுவான் ஆட்சியில் திபெத்
- குயிங் ஆட்சியில் திபெத்
- நேபாள திபெத்தியப் போர் – (ஏப்ரல் 1855 - மார்ச் 1856)
- திபெத் மீதான பிரித்தானியப் படையெடுப்பு – 1904
- லாசா உடன்படிக்கை - 7 செப்டம்பர் 1904
- திபெத் மீதான சீனாவின் படையெடுப்பு (1910)
- திபெத் (1912–1951)
- திபெத்தை சீன மக்கள் குடியரசுடன் இணைத்தல் - 1951
- 1959 திபெத்தியக் கிளர்ச்சி
- திபெத் தன்னாட்சிப் பகுதி - 1965 முதல் சீனாவின் கீழ்
- திபெத்தியர்களின் மைய நிர்வாகம்
- 14-வது தலாய் லாமா டென்சின் கியாட்சோ
# கே. சந்திரசேகரன்

**கே. சந்திரசேகரன்** (*K. Chandrasekaran*) என்பவர் இந்திய அரசியல்வாதி மற்றும் தமிழ்நாட்டின் மற்றும் தமிழக சட்டப்பேரவையின் முன்னாள் உறுப்பினர் ஆவார். இவர் 1989ஆம் ஆண்டில் தமிழ்நாடு சட்டமன்றத் தேர்தலில் புதுக்கோட்டை மாவட்டம் ஆலங்குடி தொகுதியிலிருந்து திராவிட முன்னேற்றக் கழக வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார். இவர் கால்நடை வளர்ப்பு துறை அமைச்சராகவும் பணியாற்றினார். இவர் அமைச்சராவதற்கு முன்பு கால்நடை மருத்துவராக இருந்தார். பின்னர் இவர் வைகோ மறுமலர்ச்சி திராவிட முன்னேற்றக் கழகத்தினை தொடங்கிய பின் மதிமுகவில் இணைந்து பணியாற்றிவருகிறார்.
# இராசதுரை

**இராஜதுரை** அல்லது **இராசதுரை** என்பது ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.
# இராசதுரை

## குறிப்பிடத்தக்க நபர்கள்

### இயற்பெயர்

- சி. இராசதுரை (பிறப்பு 1927), இலங்கை அரசியல்வாதி
# இராசதுரை

## குறிப்பிடத்தக்க நபர்கள்

### குடும்ப பெயர்

- எஸ். வி. ராஜதுரை தமிழக மார்க்கிசய அறிஞர்
- காவலூர் ராசதுரை (1931-2014) ஈழத்து எழுத்தாளர்
- பிரயன் ராஜதுரை (பிறப்பு 1965), கனடிய துடுப்பாட்ட வீரர்
- பெருமாள் ராஜதுரை (பிறப்பு 1967), இலங்கை வழக்கறிஞர், அரசியல்வாதி
- சிவானந்தி ராஜதுரை (பிறப்பு 1951), இந்திய அறிவியலாளர்
# இராசதுரை

## பிற

- *ராஜதுரை*, 1993 தமிழ் திரைப்படம்
# டேக்கார்ட்டின் குறிகளின் விதி

கணிதத்தில் **டேக்கார்ட்டின் குறிகளின் விதி** (*Descartes' rule of signs*) என்பது ஒரு பல்லுறுப்புக்கோவையின் நேர்ம மெய்யெண் மூலங்களின் எண்ணிக்கையைக் கணிக்கும் வழிமுறையாகும். இவ்விதியானது முதன்முதலாகக் கணிதவியலாளர் ரெனே டேக்கார்ட்டால் அறிமுகப்படுத்தப்பட்டது (*La Géométrie* - டேக்கார்ட்). இவ்விதியின்படி, ஒரு பல்லுறுப்புக்கோவையின் நேர்ம மெய்யெண் மூலங்களின் எண்ணிக்கையானது அதிகபட்சமாக அப்பல்லுறுப்புக்கோவையின் கெழுக்களின் தொடர்வரிசையிலுள்ள (பூச்சியக் கெழுக்கள் நீங்கலான) குறிமாற்றங்களின் எண்ணிக்கையாக இருக்கும்.  
மாறியின் ஒத்தவரைவு உருமாற்றத்தின் மூலம் இதே விதியைப் பயன்படுத்தி ஒரு குறிப்பிட்ட இடைவெளியில் இருக்கக்கூடிய நேர்ம மெய்யெண் மூலங்களின் எண்ணிக்கையைக் காண முடியும். எதிர்ம மெய்யெண் மூலங்களின் எண்ணிக்கையைக் கணக்கிடுவதற்கு டேக்கார்ட் என்ற உருமாற்றத்தைப் பயன்படுத்தியுள்ளார்.
# டேக்கார்ட்டின் குறிகளின் விதி

## டேக்கார்ட்டின் குறிகளின் விதி

### நேர்ம மூலங்கள்

ஒரு மாறியிலமைந்த பல்லுறுப்புக்கோவையின் மெய்யெண் கெழுக்களைக் கொண்ட பூச்சியமற்ற உறுப்புகளை மாறியின் அடுக்கின் இறங்கு வரிசைப்படி எழுதக் கிடைக்கும் தொடர்வரிசையின் அடுத்தடுத்த, பூச்சியமற்ற உறுப்புகளுக்கு இடைப்பட்ட குறிமாற்றங்களின் எண்ணிக்கைக்குச் சமமாகவோ அல்லது அதைவிட இரட்டையெண் அளவில் சிறிதானதாகவோ அப்பல்லுறுப்புக்கோவையின் நேர்ம மெய்யெண் மூலங்களின் எண்ணிக்கை இருக்கும். ஒரு மூலத்தின் மடங்கெண் எனில் அந்த மூலங்களின் எண்ணிக்கை என எடுத்துக்கொள்ளப்படுகிறது.
# டேக்கார்ட்டின் குறிகளின் விதி

## டேக்கார்ட்டின் குறிகளின் விதி

### எதிர்ம மூலங்கள்

இவிதியின் கிளைமுடிவாக ஒரு பல்லுறுப்புக்கோவையின் எதிர்ம மெய்யெண்மூலங்களின் எண்ணிக்கை கணக்கிடும் வழிமுறை பெறப்படுகிறது.  
எடுத்துக்கொள்ளப்பட்ட பல்லுறுப்புக்கோவையின் ஒற்றை அடுக்கு உறுப்புகளின் கெழுக்களை - 1 ஆல் பெருக்கிய பிறகு கிடைக்கக்கூடிய குறிமாற்றங்களின் எண்ணிக்கைக்குச் சமமாகவோ அல்லது அதவிட இரட்டையெண் அளவில் சிறிதானதாகவோ அப்பல்லுறுப்புக்கோவையின் எதிர்ம மெய்யெண் மூலங்களின் எண்ணிக்கை இருக்கும். இவ்வாறு பல்லுறுப்புக்கோவையின் ஒற்றை அடுக்கு உறுப்புகளின் கெழுக்களை - 1 ஆல் பெருக்குவதற்குப் பதிலாக பல்லுறுப்புக்கோவையின் மாறியை அம்மாறியின் எதிர்மத்தால் பதிலிடுவதன் மூலமும் குறிமாற்றங்களின் எண்ணிக்கையைக் கணக்கிடலாம்.  
எடுத்துக்காட்டாக, <math>ax^3+bx^2+cx+d</math> பல்லுறுப்புக்கோவையின் எதிர்ம மெய்யெண் மூலங்கள் <math>a(-x)^3+b(-x)^2+c(-x)+d = -ax^3+bx^2-cx+d. </math> இன் நேர்ம மூலங்களாக இருக்கும்.
# டேக்கார்ட்டின் குறிகளின் விதி

## டேக்கார்ட்டின் குறிகளின் விதி

### எடுத்துக்காட்டு

:<math>f(x) = + x^3 + x^2 - x - 1 </math>  
நேர்ம மூலங்கள்:  
இப்பல்லுறுப்புக்கோவை, அதன் பூச்சியமற்ற உறுப்புகள் மாறியின் அடுக்குகளின் இறங்கு வரிசையில் எழுதப்பட்டுள்ளது. அடுத்தடுத்த, பூச்சியமற்ற கெழுக்களின் குறிமாற்றம் (+1, **+1, -1,** -1) ஒன்று மட்டும்தான் (இரண்டாவது மற்றும் மூன்றாவது உறுப்புகளுக்கிடையே). எனவே இப்பல்லுறுப்புக்கோவைக்கு ஒரேயொரு நேர்ம மெய்யெண் மூலம் மட்டுமே உண்டு.  
எதிர்ம மூலங்கள்:  
பல்லுறுப்புக்கோவையின் மாறி x ஐ -x ஆக மாற்ற:  
:<math>f(-x)= - x^3 + x^2 + x - 1 .</math>  
இந்த பல்லுறுப்புக்கோவையில் இரண்டு குறிமாற்றங்கள் உள்ளன எனவே இதன் நேர்ம மெய்யெண் மூலங்களின் எண்ணிக்கை 2 அல்லது 0 ஆக இருக்கும். அதாவது எடுத்துக்காட்டுப் பல்லுறுப்புக்கோவையின் எதிர்ம மெய்யெண் மூலங்களின் எண்ணிக்கை 2 அல்லது பூச்சியமாக இருக்கும்.  
நேரடியாக காரணிப்படுத்தல் மூலம் இக்கோவையின் மூலங்களைக் கண்டுபிடித்து இவ்விதியைச் சரிபார்க்கலாம்:
:<math>f(x) = + x^3 + x^2 - x - 1 </math>  
காரணிப்படுத்த:
:<math>f(x)=(x + 1)^{2}(x - 1), </math>  
எனவே இப்பல்லுறுப்புக்கோவையின் மூலங்கள்: –1 (இருமுறை), +1 (ஒருமுறை).
அதாவது நேர்ம மூலம் 1; எதிர்ம மூலங்கள் 2.
# டேக்கார்ட்டின் குறிகளின் விதி

## மெய்யற்ற மூலங்கள்

*n* படியுள்ள பல்லுறுப்புக்கோவைக்கு சிக்கலெண் தளத்தில் *n* மூலங்கள் உண்டு (மூலங்களின் மடங்கெண்ணைக் கணக்கில் கொள்ளல் வேண்டும்).  
*f*(*x*) என்ற பல்லுறுப்புக்கோவையின் படி *n*; அதன் நேர்ம மெய்யெண் மூலங்களின் அதிகபட்ச எண்ணிக்கை *p*; எதிர்ம மெய்யெண் மூலங்களின் அதிகபட்ச எண்ணிக்கை *q*; மேலும் அப்பல்லுறுப்புக்கோவைக்கு பூச்சியம் ஒரு மூலம் கிடையாது (அதாவது பல்லுறுப்புக்கோவையில் பூச்சியமற்ற மாறியைச் சாரா உறுப்பு உண்டு) எனில், அப்பல்லுறுப்புக்கோவையின் மெய்யற்ற மூலங்களின் குறைந்தபட்ச எண்ணிக்கை:  
:<math>n-(p+q)</math>
# டேக்கார்ட்டின் குறிகளின் விதி

## மெய்யற்ற மூலங்கள்

### எடுத்துக்காட்டு

:<math>f(x) = x^3-1 ,</math>  
டேக்கார்ட்டின் விதிப்படி:  
இப்பல்லுறுப்புக்கோவையில் குறிமாற்றங்களின் எண்ணிக்கை 1. எனவே அதற்கு ஒரு நேர்ம மெய்யெண் மூலம் இருக்கும்  
:<math>f(-x) = -x^3-1 ,</math> இல் குறிமாற்றங்களே இல்லை. எனவே எதிர்ம மெய்யெண் மூலங்களே இல்லை.  
எனவே இக்கோவையின் மெய்யெற்ற மூலங்களின் எண்ணிக்கை:
:<math>3 - (1+0) = 2 \, .</math>  
மேலும் பல்லுறுப்புக்கோவைகளின் மெய்யற்ற மூலங்கள் இணை சோடிகளாகத்தான் இருக்குமென்பதால் இந்த பல்லுறுப்புக்கோவைக்குச் சரியாக இரண்டு மெய்யற்ற மூலங்களும் ஒரு நேர்ம மெய்யெண் மூலமும் இருக்கும்.  
காரணிப்படுத்தல் முறையில் இக்கோவையின் மூலங்களைக் கண்டுபிடித்து இம்முடிவைச் சரிபார்க்கலாம்:  
:<math>f(x) = x^3-1 ,</math>
காரணிப்படுத்த:
:<math>f(x) = (x-1)(x^2+x+1) ,</math>  
<math>(x-1)</math> ஒரு காரணியாக இருப்பதால் <math>f(x) = x^3-1 </math> இன் ஒரு நேர்ம மெய்யெண் மூலம் <math>x=1</math> ஆகும்.  
<math>ax^2+bx+c=0</math> சமன்பாட்டின் தீர்வுகளைத் தரும் இருபடி வாய்பாடு <math >x = \frac{-b \pm \sqrt{b^2 - 4ac}}{2a}\ \ </math> பயன்படுத்தி இரண்டாவது காரணியான <math>x^2+x+1 </math> இன் மூலங்களைக் காண:
:<math >x = \frac{-1 \pm \sqrt{1 - 4}}{2}\ \ </math>
:<math >x = \frac{-1 \pm \sqrt{-3}}{2}\ \ </math>
:<math >x = \frac{-1 + \sqrt{-3}}{2}\ \ </math> மற்றும் <math >x = \frac{-1 - \sqrt{-3}}{2}\ \ </math>  
எனவே எடுத்துக்கொண்ட <math>f(x) = x^3-1 </math> கோவையின் மூலங்கள்:
:1, <math >\frac{-1 + \sqrt{-3}}{2}\ \ ,</math> <math>\frac{-1 - \sqrt{-3}}{2}\ \ </math>  
அதாவது ஒரு நேர்ம மெய்யெண் மூலமும் இரு மெய்யற்ற மூலங்களும் உள்ளன.
# டேக்கார்ட்டின் குறிகளின் விதி

## பொதுமைப்படுத்தல்

*P* என்ற மெய்யெண் கெழுக்கள் கொண்ட பல்லுறுப்புக்குக்கோவைக்கு *k* நேர்ம மெய்யெண் மூலங்கள் (மூலங்களின் மடங்கெண்களையும் கணக்கில் கொள்ள) இருந்தால்:
: *e*<sup>*ax*</sup>*P*(*x*) (*a* > 0) என்ற சார்பின் டெயிலர் தொடரின் கெழுக்களின் தொடர்வரிசையில் குறிமாற்றங்களின் எண்ணிக்கை குறைந்தபட்சம் *k* ஆக இருக்கும். *a* இன் மதிப்பு போதியவளவு அதிகமானதாக இருந்தால் இக்குறிமாற்றங்களின் எண்ணிக்கை சரியாக *k* ஆக இருக்கும்.  
1970 களில் அசுக்கால்டு கோவனாசுக்கி என்ற உருசிய மற்றும் கனடிய கணிதவியலாளரால் டேக்கார்ட்டின் இவ்விதியைப் பொதுமைப்படுத்தும் சிலவுறுப்புக்கோவைகள் (fewnomials) கோட்பாடு உருவாக்கப்பட்டது.
# டேக்கார்ட்டின் குறிகளின் விதி

## வெளியிணைப்புகள்

- Descartes' Rule of Signs – Proof of the rule
- Descartes' Rule of Signs – Basic explanation
# பிரீமேசன்சு தங்கும் விடுதி கட்டிடம்

பாக்கித்தானின் கராச்சியில் உள்ள **பிரீமேசன்சு தங்கும் விடுதி கட்டிடம்** (*Freemasons Lodge Building - Karachi*)என்பது 1914ஆம் ஆண்டில் கட்டப்பட்ட ஒரு வரலாற்றுச் சிறப்புமிக்க கட்டிடமாகும். இது பிரித்தானியாவின் இந்தியப் பேரரசு ஆட்சியின் போது கட்டப்பட்டது. இது மோலானா தீன் முகம்மது வஃபாய் சாலையில் உள்ள தி. ஜே. சிந்து அரசு அறிவியல் கல்லூரி அருகில் உள்ளது.  
பிரீமேசன்சு தங்கும் விடுதி 1914இல் பிரீமேசன் அறக்கட்டளையால் கட்டப்பட்டது. இது மஞ்சள் மணற்கற்களால் கட்டப்பட்டது. பிரீமேசன் சமூகக் கூட்டங்களுக்கு இது பல ஆண்டுகளாகப் பயன்படுத்தப்பட்டது. உள்ளூர் மக்கள் இதை " *ஜடூ கர்* " என்று அழைத்தனர். இதன் பொருள் "சூனி வீடு" என்பதாகும்.  
1972ஆம் ஆண்டில் ஜனாதிபதி சுல்பிக்கார் அலி பூட்டோவின் ஆட்சியில் பாக்கித்தானில் பிரீமேசன்ரி தடை செய்யப்பட்டு, கட்டடம் அரசாங்கத்தால் கையகப்படுத்தப்பட்டது. 1990களின் முற்பகுதியில் இது சிந்து மாகாண வனவிலங்கு துறைக்கு ஒதுக்கப்பட்டது. தற்பொழுது இது சிந்து வனவிலங்கு நிதியத்தால் பயன்படுத்தப்படுகிறது. 2001ஆம் ஆண்டில், இது சிந்து கலாச்சார பாரம்பரியச் சட்டத்தின் கீழ் பாதுகாக்கப்பட்ட பாரம்பரிய தளமாக அறிவிக்கப்பட்டது. 2009ஆம் ஆண்டின் முற்பகுதியில், கட்டிடத்தின் ஒரு பகுதியை அருங்காட்சியகமாகப் பயன்படுத்துவதற்கான திட்டங்களுடன், புதுப்பித்தல் மற்றும் பாதுகாப்பு நடவடிக்கைகள் மேற்கொள்ளப்பட்டது.
# கிமு 622

**id="107" |<span>கி. மு. 622 பல்வேறு நாட்காட்டிகளில்</span>**  
| அப் ஊர்பி கொண்டிட்டா | 132 |  |
| --- | --- | --- |
| பண்டைய எகிப்து நாட்காட்டி | XXVI dynasty, 43 |  |
| *- பெரோக்* | Psamtik I, 43 |  |
| கிரேக்க நாட்காட்டி | கிமு624 39வது ஒலிம்பியாய்டு, ஆண்டு 3 |  |
| அசிரியன் நாட்காட்டி | 4129 |  |
| பேலின்சு சாகா நாட்காட்டி | *N/A* |  |
| வங்காள நாட்காட்டி | −1214 |  |
| பேர்பர் நாட்காட்டி | 329 |  |
| பெளத்த நாட்காட்டி | −77 |  |
| பர்மீய நாட்காட்டி | −1259 |  |
| பைசாண்டின் நாட்காட்டி | 4887–4888 |  |
| சீன நாட்காட்டி | 戊戌年 <small>(பூமி&nbsp;நாய்)</small>  
2075 or 2015  
&nbsp;&nbsp;&nbsp;&nbsp;*—&nbsp;to&nbsp;—*  
己亥年 <small>(பூமி&nbsp;பன்றி)</small>  
2076 அல்லது 2016 |  |
| காப்டிக் நாட்காட்டி | −905 – −904 |  |
| திசுகோர்டியன் நாட்காட்டி | 545 |  |
| எத்தியோப்பிய நாட்காட்டி | −629 – −628 |  |
| எபிரேய நாட்காட்டி | 3139–3140 |  |
| இந்து நாட்காட்டிகள் |  |  |
| *- விக்ரம் ஆண்டு* | −565 – −564 |  |
| *சக ஆண்டு* | *N/A* |  |
| *கலி யுகம்* | 2479–2480 |  |
| கோலோசீன் நாட்காட்டி | 9379 |  |
| இரானிய நாட்காட்டி | 1243 BP&nbsp;– 1242 பிபி |  |
| இசுலாமிய நாட்காட்டி | 1281 BH&nbsp;– 1280 பிஎச் |  |
| ஜாவனியா நாட்காட்டி | *N/A* |  |
| யூலியன் நாட்காட்டி | *N/A* |  |
| கொரிய நாட்காட்டி | 1712 |  |
| மிங்காஓ நாட்காட்டி | 2533 முன்னர் சீனக் குடியரசு  
<small>民前2533年</small> |  |
| நானக்சாகி நாட்காட்டி | −2089 |  |
| தாய் சூரிய நாட்காட்டி | −79 – −78 |  |
| திபெத்து நாட்காட்டி | 阳土狗年  
<small>(ஆண் பூமி-நாய்)</small>  
−495 or −876 or −1648  
&nbsp;&nbsp;&nbsp;&nbsp;*—&nbsp;to&nbsp;—*  
阴土猪年  
<small>(பெண்-பூமி-பன்றி)</small>  
−494 அல்லது−875 அல்லது−1647 | } |
**கிமு 622 ஆம்** ஆண்டு ஜூலியனுக்கு முந்தைய ரோமானிய நாட்காட்டியின் ஆண்டு ஆகும். உரோமைப் பேரரசில், இது **ஆண்டு 132 *அப் ஊர்பி கொண்டிட்டா*** என அறியப்பட்டது . இந்த ஆண்டிற்கான கிமு 622 என்ற பிரிவு இடைக்காலத்தின் ஆரம்பக் காலத்திலிருந்து பயன்படுத்தப்பட்டது. அனோ டொமினி நாட்காட்டி சகாப்தம் ஐரோப்பாவில் பல ஆண்டுகளாகப் பெயரிடும் முறையாக மாறியது.
# கிமு 622

## பிறப்புகள்

- எசேக்கியேல், எபிரேய தீர்க்கதரிசி (கி.மு 570 )
# கிமு 622

## உயிரிழப்புகள்

- ஜாவோவின் விஸ்கவுண்ட் செங்
# சாப் பயணிகள் சிற்றுந்துகளின் பட்டியல்

சாப் வாகனத் தயாரிப்பு நிறுவனம் என்பது சுவீடனில் 1937ஆம் ஆண்டிலிருந்து கடந்த 80ஆண்டுகளாக புகழ்பெற்ற சிறிய இரக வாகன உற்பத்தியாளர்கள் ஆவார்கள். ஜெனரல் மோட்டார்சு நிறுவனம் இந்த நிர்வாகத்தினை 2000ஆம் ஆண்டில் வாங்கியது. 2011லிருந்து சாப் நிறுவனம் செயல்பாட்டில் இல்லை. எனினும் புகழ்பெற்ற வணிகத் தயாரிப்பு காரணமாக சாப் மகிழ்வுந்துகள் சந்தையில் அறிமுகப்படுத்தப்படுகின்றன. **சாப் பயணிகள் சிற்றுந்துகளின் பட்டியல்** (List of Saab passenger cars) இங்கு கொடுக்கப்பட்டுள்ளன.
# சாப் பயணிகள் சிற்றுந்துகளின் பட்டியல்

## மாதிரி வரலாறு

**=== 1940 கள் ===**  
| **1949-1956** | 92 | சிறிய குடும்ப கார் |  |
| --- | --- | --- | --- |
| === 1950 கள் === |  |  |  |
| **1956-1959** | 93 / ஜிடி 750 | சிறிய குடும்ப கார் |  |
| **1956-1957** | 94 சோனெட் | விளையாட்டு கார் |  |
| **1959-1978** | 95 | ஸ்டேஷன் வேகன் |  |
| === 1960 கள் === |  |  |  |
| **1960-1980** | 96 / விளையாட்டு | சிறிய குடும்ப கார் |  |
| **1966-1969** | சோனெட் II | விளையாட்டு கார் |  |
| **1968-1984** | 99 | சிறிய நிர்வாக கார் |  |
| === 1970 கள் === |  |  |  |
| **1970-1974** | சோனெட் III | விளையாட்டு கார் |  |
| **1978-1994** | 900 | சிறிய நிர்வாக கார் |  |
| === 1980 கள் === |  |  |  |
| **1980-1986** | 600 | சிறிய குடும்ப கார் |  |
| **1984-1987** | 90 | சிறிய குடும்ப கார் |  |
| **1984-1998** | 9000 | நிர்வாக கார் |  |
| === 1990 கள் === |  |  |  |
| **1994-2002** | 900 / 9-3 | சிறிய நிர்வாக கார் |  |
| **1997–2012** | 9-5 | நிர்வாக கார் |  |
| === 2000 கள் === |  |  |  |
| **2002–2012** | 9-3 | சிறிய நிர்வாக கார் |  |
| **2004-2005** | 9-2 எக்ஸ் | சிறிய குடும்ப கார் |  |
| **2005-2009** | 9-7 எக்ஸ் | எஸ்யூவி |  |
| === 2010 கள் === |  |  |  |
| **2010–2012** | 9-5 | நிர்வாக கார் |  |
| **2011-2012** | 9-4 எக்ஸ் | கிராஸ்ஓவர் எஸ்யூவி | } |
# சாமிநாதன் கணேசன்

**சாமிநாதன் கணேசன்**, (*Saminathan Ganesan*, பிறப்பு: 17 அக்டோபர் 1985), மலேசியாவில் ஓர் அரசியல்வாதி. மலாக்கா மாநில ஆட்சிக்குழு உறுப்பினர். மலேசியாவிலும் மலாக்கா மாநிலத்திலும் மிக இளம் வயதில் ஆட்சிக்குழு உறுப்பினராகப் பதவியேற்ற முதல் தமிழர்.  
மலாக்கா மாநிலச் செயற்குழுவில் ஒற்றுமை, மனித வளங்கள், அரசு சாரா நிறுவனங்கள்; நுகர்வோர் விவகாரங்களுக்கான அமைச்சர் பதவியை 2018-ஆம் ஆண்டில், இவருடைய 33-ஆவது வயதில் ஏற்றார். தம்பி சாமிநாதன் என்று மலேசியத் தமிழர்களால் அன்புடன் அழைக்கப் படுகிறார். மலேசியத் தமிழ்ப்பள்ளிகளுக்குத் த்ன்னால் இயன்ற உதவிகளைச் செய்து வருகிறார்.  
தமிழீழ விடுதலைப் புலிகளுடன் தொடர்பு வைத்திருந்த குற்றச்சாட்டின் பேரில் 2019-ஆம் ஆண்டு அக்டோபர் 9-ஆம் தேதி கைது செய்யப் பட்டார். இவருடன் சிரம்பான் ஜெயா சட்டமன்ற உறுப்பினர் பி.குணசேகரன் அவர்களும் கைது செய்யப்பட்டார்.  
ஓர் இரப்பர் தோட்டத் தொழிலாளரின் மகனாகப் பிறந்தவர். அயராத உழைப்பும், தளராத நம்பிக்கையும் இவரை அரசியலின் சிகரத்திற்குக் கொண்டு சென்றுள்ளன. இவர் மலேசிய தமிழர் இன உரிமைகளின் போராட்டவாதியும் ஆவார்.
# சாமிநாதன் கணேசன்

## வாழ்க்கைக் குறிப்பு

இவர் மலாக்கா டுரியான் துங்கல் பகுதியில் பிறந்து, டுரியான் துங்கல் தமிழ்ப்பள்ளியில் படித்தவர். லாரி ஓட்டுநராகப் பணிபுரிந்து வந்தார். சமூகச் சேவையில் அதிகம் நாட்டம் கொண்டவர். தமிழர்ச் சங்கங்களின் செயல்பாடுகளில் தன்னை ஈடுபடுத்திக் கொண்டவர்.  
அரசியல் களத்தில் சாதாரணத் தொண்டனாக வலம் வந்து கொண்டிருந்தவர். எனினும் மலாய் மொழியில் சரளமாகப் பேசக்கூடிய ஆற்றல் பெற்றவர். அதனால் மலாக்கா மாநில ஜனநாயக செயல்கட்சி நிர்வாகிகள் 2018-ஆம் ஆண்டு தேர்தலில் இவரைச் சிபாரிசு செய்தார்கள். தேர்தலில் வெற்றியும் பெற்றார்.
# சாமிநாதன் கணேசன்

## அரசியல்

2018 மே 9 பொதுத் தேர்தலுக்கு சுமார் இரண்டு வாரங்கள் இருக்கும் போதுதான் பக்காத்தான் கூட்டணி ஓர் இந்திய வேட்பாளரை காடெக் சட்டமன்றத்தில் நிறுத்துவது என்ற முடிவு செய்தது.  
2013-ஆம் ஆண்டு 8-ஆவது பொதுத் தேர்தலில் இந்தத் தொகுதியில் ம.இ.கா. தேசிய முன்னணியின் சார்பில் நின்று வெற்றி பெற்றது. அதனால் பலரும் அங்கு போட்டியிட தயக்கம் காட்டினார்கள். அப்போது துணிந்து போட்டியிட சாமிநாதன் முன்வந்தார்.  
காடெக் தொகுதியில் ஜ.செ.க.வுக்கு எந்தவித கிளைகளோ, அரசியல் அடித்தளமோ இல்லை. எனினும் தனது கடந்த கால மக்கள் போராட்டங்களால் சாமிநாதனுக்கு அந்தத் தொகுதி வாக்காளர்களிடையே ஓரளவுக்கு அறிமுகம் இருந்தது.
# சாமிநாதன் கணேசன்

## அரசியல்

### சாமிநாதனின் மனைவி உமாதேவி

சாமிநாதனின் மனைவி உமாதேவி காடெக் வட்டாரத்தைச் சேர்ந்தவர். அதுவே சாமிநாதனுக்கு அமைந்த இன்னொரு சாதகம் ஆகும். அதனால் அங்குள்ள இந்திய வாக்காளர்களிடையே அறிமுகப்படுத்திக் கொள்வதும், பிரசாரம் செய்வதும் சற்றே எளிதாக அமைந்தது.  
காடெக், அலோர் காஜா நாடாளுமன்றத்தின் கீழ் வரும் 5 சட்டமன்றத் தொகுதிகளில் ஒன்றாகும். கடந்த 2013 பொதுத் தேர்தலில் அலோர் காஜா நாடாளுமன்றத்தில் ஜ.செ.க. போட்டியிட்டது. அந்த அனுபவத்தைக் கொண்டு ஜ.செ.க. கட்சியினரும் சாமிநாதனுக்குத் துணையாகத் தேர்தல் களத்தில் இறங்கினார்கள்.  
இறுதியில் இந்தியர்களின் ஆதரவு; மலாய் வாக்குகள் தேசிய முன்னணி - அம்னோவுக்கு எதிராகத் தடம் புரண்டது; பக்காத்தான் கூட்டணிக்கு ஆதரவாக எழுந்த ஆட்சி மாற்ற அலை; என எல்லாம் ஒன்று சேர காடெக் தொகுதியில் 307 வாக்குகள் பெரும்பான்மையில் வெற்றி பெற்றார் சாமிநாதன்.
# சாமிநாதன் கணேசன்

## அரசியல்

### வாக்காளர்களுக்குக் கொடுப்பதற்கு பணம் இல்லை

அவர் சொல்கிறார்: பிரசாரத்தில் இறங்கும்போது ஒன்றை நான் முடிவு செய்துகொண்டேன். வாக்காளர்களுக்குக் கொடுப்பதற்கு என்னிடம் பணம் இல்லை. ஆனால், அவர்களைப் பார்த்துக் கைகுலுக்குவதற்கு என்னிடம் வலுவான கரங்கள் இருந்தன.  
எனவே, வாக்களிப்பு தினத்திற்குள் எவ்வளவு பேரைச் சந்திக்க முடியுமோ அந்த அளவுக்குச் சந்தித்து அவர்களுடன் கைகுலுக்க வேண்டும் என முடிவெடுத்தேன். அதே போல நிறைய வாக்காளர்களைச் சந்தித்துக் கைகொடுத்தேன். யாருக்கும் காசு கொடுக்கவில்லை. ஆனாலும் வெற்றி பெற்றேன்” என சிரித்துக் கொண்டே கூறுகிறார் சாமிநாதன்.
# சாமிநாதன் கணேசன்

## தமிழ்ப் பள்ளிக்கூடங்களுக்கு உதவி

பல ஆண்டுகளாக இந்திய சமுதாயக் களத்தில் அடிமட்டத்தில் இறங்கி சமூக, அரசியல் பணியாற்றி உள்ளார். அதனால் மலாக்கா மாநில இந்தியர்களின் உணர்வுகளையும், பிரச்சனைகளையும் நன்கு உணர்ந்து புரிந்து கொண்டவர்.  
இந்திய சமுதாயத்தைப் பொறுத்தவரை அதன் இரு கண்கள் தமிழ்ப் பள்ளிகளும், ஆலயங்களும் தான். எனவே, மலாக்கா மாநில அனைத்து தலைமை ஆசிரியர்களையும் அழைத்து அவர்களோடு சந்திப்புக் கூட்டம் நடத்தி தமிழ்ப் பள்ளிகளின் பிரச்சனைகளைக் கண்டு அறிந்து இருக்கிறார்.  
தமிழ்ப் பள்ளிகளின் பெற்றோர் ஆசிரியர் சங்கங்களில் இருப்பவர்கள், ஆலய நிர்வாகப் பொறுப்புகளிலும் இருப்பதை முடிந்தவரை தவிர்த்தால் நல்லது என அறிவுறுத்தி வருகிறார். தமிழ்ப் பள்ளிகள், ஆலயங்கள் ஆகியவற்றை நோக்கியே இவரின் அரசியல் பணிகள் மையம் கொண்டு உள்ளன.
# சாமிநாதன் கணேசன்

## உள்நாட்டுப் பாதுகாப்புச் சட்டத்திக் கீழ் கைது

தமிழீழ விடுதலைப் புலிகளுடன் தொடர்பு வைத்திருந்த குற்றச்சாட்டில் மலாக்கா ஆட்சிக் குழு உறுப்பினர் ஜி.சாமிநாதன் மற்றும் சிரம்பான் ஜெயா சட்டமன்ற உறுப்பினர் பி.குணசேகரன் ஆகியோரை காவல் துறையினர் கைது செய்தனர்.  
அவர்கள் இருவரும் பாதுகாப்பு குற்றங்கள் (சிறப்பு நடவடிக்கைகள்) சட்டம் 2012 அல்லது சோஸ்மாவின் கீழ் தடுத்து வைக்கப்பட்டு உள்ளனர் என்பதை மலேசியாகினி குறிப்பிட்டுள்ளது. இச்சட்டம் சம்பந்தப் பட்டவர்களை 28 நாட்கள் காவலில் வைக்க அனுமதிக்கிறது.  
இவர்களுடன் மேலும் 10 பேர் கைது செய்யப்பட்டனர். மலாக்கா, நெகிரி செம்பிலான், கெடா, கோலாலம்பூர், பேராக் ஆகிய மாநிலங்களில் தலா ஒருவரும், சிலாங்கூரில் இருவரும் கைது செய்யப்பட்டனர். தீவிரவாத ஒழிப்பு எனும் பெயரில் இலங்கையில் ஓர் இன அழிப்பு நிகழ்ந்தது. இரண்டு இலட்சத்திற்கும் மேற்பட்டத் தமிழர்களைக் கொன்று குவிக்கப் பட்டனர். இந்த நூற்றாண்டின் மிகக் கொடிய இனப்படுகொலைக்கு நீதிகேட்டு உலகம் முழுக்க வாழும் தமிழ் மக்கள் போராடினார்கள்.  
அதற்காக இதுபோன்ற கைது நடவடிக்கைகள் மூலம் தமிழர்களைக் குற்றவாளிகளாக அனைத்துலகச் சமூகத்தின் கண்முன்னே நிறுத்தும் செயல் வன்மையானக் கண்டனத்திற்கு உரியது என ஊடகங்கள் கருத்து தெரிவித்தன.
# சாமிநாதன் கணேசன்

## தேர்தல் முடிவுகள்

**'''மலாக்கா மாநிலச் சட்டமன்றம்'''**  
| 2018 | N07 **காடேக்** தொகுதி,<br/ >P135 அலோர் காஜா | **சாமிநாதன் கணேசன்** (ஜனநாயக செயல் கட்சி) | **4,392** | **42.47%** | பன்னீர்செல்வம் பிச்சைமுத்து (மலேசிய இந்திய காங்கிரஸ்) | 4,085 | 39.50% | 10,578 | 307 | 81.90% |
| --- | --- | --- | --- | --- | --- | --- | --- | --- | --- | --- |
| இம்ரான்ஷா (மலேசிய இஸ்லாமிய கட்சி) | 1,865 | 18.03% | } |  |  |  |  |  |  |  |
# மத்திய சமசுகிருதப் பல்கலைக்கழகம்

**மத்திய சமசுகிருதப் பல்கலைக்கழகம்** (*Central Sanskrit University*) இந்தியாவின் புதுதில்லி நகரில் அமைந்துள்ளது. முன்னதாக இது இராசுட்ரிய சமசுகிருத சன்சுதான் என்ற பெயரில் அழைக்கப்பட்டு வந்தது. 1970 ஆம் ஆண்டில் சமசுகிருத மொழியை மேம்படுத்துவதற்காக இப்பல்கலைக்கழகம் தொடங்கப்பட்டது. பல்கலைக்கழகம் இந்திய அரசாங்கத்தின் மனித வள மேம்பாட்டு அமைச்சகத்தின் கீழ் செயல்படுகிறது. இளநிலை, முதுநிலை மற்றும் முனைவர் பட்டங்கள், இளநிலை கல்வியியல் மற்றும் முதுநிலை கல்வியியல் பட்டங்களுக்கான கற்பித்தல் இங்கு நடைபெறுகிறது.  
2020ஆம் ஆண்டு மார்ச்சு மாதத்தில் இந்தியப் பாராளுமன்றம் மத்திய சமசுகிருத பல்கலைக்கழக சட்டத்தை நிறைவேற்றியது. இச்சட்டத்தின்படி நிகர்நிலைப் பல்கலைக்கழக நிலையிலிருந்து மூன்று பல்கலைக்கழகங்கள் மத்தியப் பல்கலைக்கழகம் என்ற உயர் தகுதிக்கு மேம்படுத்தப்பட்டன. 1962ஆம் ஆண்டு தொடங்கப்பட்ட சிறீ லால் பகதூர் சாசுதிரி தேசிய சமசுகிருத பல்கலைக்கழகம் மற்றும் 1961ஆம் ஆண்டு தொடங்கப்பட்ட தேசிய சமசுகிருதப் பல்கலைக்கழகம் போன்றவையும் இத்தகுதியைப் பெற்ற மற்ற இரண்டு பல்கலைக்கழகங்களாகும்.
# சினவாணி (மென்பொருள்)

**சினவாணி** என்பது தமிழ் எழுத்துக்களை பண்டைய தமிழ் எழுத்துக்களான தமிழ்ப் பிராமி மற்றும் வட்டெழுத்து ஆகிய எழுத்துருக்களாக மாற்றப் பயன்படும் அலைபேசிச் செயலியாகும். இச் செயலியை அண்ரோய்ட் இயங்குதளத்தில் பயன்படுத்தலாம். இச் செயலியில் பண்டைய தமிழ் எழுத்துருக்களைக் கற்கும் வகையில் திருப்பு அட்டைகள் மற்றும் நினைவு படுத்தல் போன்ற கருவிகளும் காணப்படுகின்றன.மேலும், தமிழ்ப் பிராமி மற்றும் வட்டெழுத்தில் எழுதப்பட்ட தொல்காப்பியம் மற்றும் திருக்குறள் ஆகிய நூல்களையும் இச் செயலியில் வாசிக்கமுடியும். இம் மென்பொருளின் மூல நிரல் GNU AGPL உரிமத்தின் கீழ் வெளியிடப்பட்டுள்ளது.
# இராசரத்தினம்

**ராஜரத்தினம்** அல்லது **இராசரத்தினம்** என்பது ஒரு தென்னிந்திய ஆண் இயற் பெயர் ஆகும். தென்னிந்திய பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.
# இராசரத்தினம்

## குறிப்பிடத்தக்க நபர்கள்

### இயற்பெயர்

- சு. இராசரத்தினம் (1884-1970) ஈழத் தமிழ் செயற்பாட்டாளர்
- து. இராசரத்தினம், இந்திய அரசியல்வாதி
- எப். எம். இராஜரத்தினம், இந்திய அரசியல்வாதி
- ஜி. பி. இராஜரத்தினம் (1909-1979), இந்திய எழுத்தாளர், கவிஞர்
- சு. இராசரத்தினம் (1884-1970), இலங்கை வழக்கறிஞர் மற்றும் அரசியல்வாதி
- சு. இராசரத்தினம் (கனடா), கனடா எழுத்தாளர்
- கபி. ராஜரத்தினம் இந்திய அரசியல்வாதி
- சி. இராசரத்தினம் (1915-2006), சிங்கப்பூர் அரசியல்வாதி
- டி. என். இராஜரத்தினம் பிள்ளை (1898-1956), இந்திய இசைக்கலைஞர்
- சுவாமிமலை கே. ராஜரத்தினம் (பி. 1931 ) தமிழக நடன ஆசிரியர்
- வ. அ. இராசரத்தினம் 1925-2001) ஈழ எழுத்தாளர்
- தெ. வ. இராசரத்தினம் (1920-1994) இலங்கை வழக்கறிஞர்
# இராசரத்தினம்

## குறிப்பிடத்தக்க நபர்கள்

### குடும்பப் பெயர்

- ராஜ் ராஜரத்தினம் (பிறப்பு 1957), அமெரிக்க வங்கியாளர் வணிக குற்றவாளி
- தெ. வ. இராசரத்தினம் (1920-1994), இலங்கை வழக்கறிஞர், நீதிபதி, அரசியல்வாதி
- தேன்மொழி இராஜரத்தினம் (இறப்பு 1991), கொலையாளி
- லட்சுமி ராஜரத்தினம் (1942-2021) தமிழ் எழுத்தாளராவார்.
- சஞ்சய் இராசரத்தினம் இலங்கை வழக்கறிஞர்
# இராமலிங்கம்

**இராமலிங்கம்** என்பது ஒரு தமிழ் ஆண் இயற்பெயர் ஆகும். தமிழ்ப் பாரம்பரியம் காரணமாக இது ஆண்களுக்கும், பெண்களுக்கும் பொதுவான ஒரு குடும்பப் பெயராகவும் இருக்கலாம்.
# இராமலிங்கம்

## குறிப்பிடத்தக்க நபர்கள்

### இயற்பெயர்

- அல்லு ராமலிங்கம் (1992-2004) தெலுங்குத் திரைப்பட நடிகர்
- சி. இராமலிங்கம், இந்திய அரசியல்வாதி
- ஈ. இராமலிங்கம், இந்திய அரசியல்வாதி
- கே. பி. ராமலிங்கம், இந்திய அரசியல்வாதி
- கே. வி. இராமலிங்கம், இந்திய அரசியல்வாதி
- குடந்தை என். இராமலிங்கம் (பிறப்பு 1944), இந்திய அரசியல்வாதி
- கு. இராமலிங்கம் ( புனைபெயர் குயிலன் 1922-2002) தமிழ்க் கவிஞர், எழுத்தாளர்,
- எம். இராமலிங்கம் (பிறப்பு 1939), இந்தியத் தமிழ் எழுத்தாளர்
- மு. இராமலிங்கம் (1908-1974) ஈழத்து எழுத்தாளர், வரலாற்றாசிரியர்
- பெ. இராமலிங்கம். நாமக்கல் சட்டமன்ற உறுப்பினர்
- பி. எஸ். இராமலிங்கம் (இறப்பு 2013), இந்திய அரசியல்வாதி
- ஆர். இராமலிங்கம், இந்திய அரசியல்வாதி
- இரகு இராமலிங்கம் அம்படபுடி, இந்தியத் தொலைக்காட்சித் தயாரிப்பாளர்
- இராமலிங்க அடிகள் (1823-1874), தமிழ்த் துறவி, கவிஞர்
- செ. இராமலிங்கம், இந்திய அரசியல்வாதி
- டி. இராமலிங்கம் (பிறப்பு 1904), இலங்கை வழக்கறிஞர்,அரசியல்வாதி.
- தா. இராமலிங்கம் (1933-2008) ஈழத்து எழுத்தாளர்.
- டி. ஏ. இராமலிங்கம் செட்டியார் (1881-1952), இந்திய வழக்கறிஞர், அரசியல்வாதி
- வெ. இராமலிங்கம் பிள்ளை (1888-1972), இந்தியக் கவிஞர்
- டபிள்யூ. வி. வி. பி இராமலிங்கம் (1884-1962), இந்தியச் செயற்பாட்டாளர்
- அரங்க இராமலிங்கம் தமிழ்ப் பேராசிரியர்
- மதுக்கூர் இராமலிங்கம் - எழுத்தாளர்
# இராமலிங்கம்

## குறிப்பிடத்தக்க நபர்கள்

### குடும்பப் பெயர்

- இராமலிங்கம் சந்திரசேகர் (பிறப்பு 1963), இலங்கை அரசியல்வாதி
- இராமலிங்கம் பரமதேவா (இறப்பு 2004), இலங்கைப் போராளி
- இராமலிங்கம் தியாகராஜ் (பிறப்பு 1950), இந்தியக் காற்பந்துப் பயிற்சியாளர்
- திருச்செங்கோடு. இராமலிங்கம் சுந்தரம் (1907-1963), இந்திய நடிகர்
- புஷ்பம் ராமலிங்கம் அமுதன் (பிறப்பு: 1971) தமிழக ஆவணப்பட ஆக்கர், ஊடகச் செயற்பாட்டாளர்.
- சரவணன் மைக்கேல் இராமலிங்கம் (1971-1996), சிங்கப்பூரில் கொலை செய்யப்பட்டவர்.
- வள்ளிநாயகி இராமலிங்கம் (1933-2016) ஈழப் பெண் எழுத்தாளர்
# இராமலிங்கம்

## பிற பயன்கள்

- நாமக்கல் கவிஞர் இராமலிங்கம் அரசினர் மகளிர் கலைக் கல்லூரி
- கோபால் ராமலிங்கம் நினைவு பொறியியல் கல்லூரி, சென்னை, தமிழ்நாடு
# இராபர்டோ செனிட்டு

**இராபருடோ செனிட்டு** (*Roberto Zenit*) மெச்சிக்கோ நாட்டைச் சேர்ந்த ஓர் இயற்பியல் விஞ்ஞானியாவார். கலிபோர்நியா தொழில்நுட்பக் கழகத்தில் இயந்திரப்பொறியியலில் முனைவர் பட்டம் பெற்றுள்ளார். தற்போது இவர் ஐக்கிய அமெரிக்காவின் உரோடு தீவு மாகாணத்திலுள்ள பிரவுன் பல்கலைக்கழக பொறியியல் பள்ளியில் பணிபுரிந்து வருகிறார். முன்னதாக செனிட்டு மெச்சிகோவின் தேசிய தன்னாட்சிப் பல்கலைக்கழகத்தில் 19 ஆண்டுகளாகப் பணியாற்றினார். அமெரிக்க இயற்பியல் சங்கத்தின் தேர்ந்தெடுக்கப்பட்ட சக உறுப்பினராக உள்ளார். திரவ இயக்கவியல் துறையில் நிபுணத்துவம் கொண்டவராக செயல்படுகின்றார்.  
பேராசிரியர் இராபர்டோ செனிட்டு திரவ இயக்கவியல் ஆண்டு மதிப்பாய்வு பதிப்பகத்தின் ஆசிரியர் குழுவில் இணைந்துள்ளார். வரலாறு மற்றும் அடித்தளங்கள் உட்பட திரவ இயக்கவியல் துறையில் திரவங்களின் பல்வேறு விதமான இயற்பியல் அம்சங்களிலும் குறிப்பிடத்தக்க முன்னேற்றங்களை உள்ளடக்குவதே இவ்வெளியீட்டின் நோக்கமாகும்.
# அகோலா வானூர்தி நிலையம்

**அகோலா வானூர்தி நிலையம்** *(Akola Airport)* **** **இந்திய** **மாநிலம் மகாராட்டிரம்** அகோலாவில் அமைந்துள்ள விமான நிலையம் ஆகும். அகோலாவில் தற்போது பொது விமானச் சேவைகள் எதுவும் நடைபெறவில்லை. இந்த நிலையத்திற்கு இந்தியாவின் முதல் மாநில வேளாண் அமைச்சரின் பெயரிடப்பட்டு டாக்டர் பஞ்சாப்ராவ் தேஷ்முக் உள்நாட்டு விமான நிலையம் என்று அழைக்கப்படுகிறது.
# அகோலா வானூர்தி நிலையம்

## வரலாறு

இந்த விமான நிலையம் பொதுப்பணித் துறையால் 1943ஆம் ஆண்டில் கட்டப்பட்டது. வாயுதூட் மற்றும் ஸ்பான் ஏவியேஷன் போன்ற விமான நிறுவனங்கள் கடந்த காலத்தில் அகோலாவிலிருந்து விமானங்களை இயங்கின. இந்த விமான நிலையம் 2008ஆம் ஆண்டில் ரூ .25 கோடி செலவில் மேம்படுத்தப்பட்டது. ரூ .1.5 கோடி செலவில் புதுப்பிக்கப்பட்ட புதிய முனையக் கட்டடத்தில் புதிய தீயணைப்பு நிலையம், விமான போக்குவரத்து கட்டுப்பாட்டுத் தொகுதி மற்றும் பிற முக்கிய பிரிவுகள் உள்ளன. 4,000 அடி நீள விமான ஓடுபாதையானது விரிவாக்கம் செய்யப்பட்டது. ஒரு புதிய துல்லியமான அணுகுமுறை பாதை காட்டி மற்றும் திசை அல்லாத பெக்கான் வழிசெலுத்தல் அமைப்பு சேர்க்கப்பட்டது.
# அகோலா வானூர்தி நிலையம்

## அமைப்பு

அகோலா விமான நிலையத்தில் ஒரு பகுதி கான்கிரீட், பகுதி அஸ்பால்ட் அல்லது பகுதி பிற்றுமின்-கட்டுப்பட்ட மக்காடம் ஓடுபாதை 10/28, 4000&nbsp;அடி நீளம் மற்றும் 100&nbsp;அடி அகலத்தில் அமைக்கப்பட்டுள்ளது. இந்த விமான நிலையம் நிலப்பரப்பில். 90 மீட்டர்/100 மீட்டர் ஏப்ரன் இரண்டு ஃபோக்கர் எஃப் 27 அளவிலான விமானங்களுக்கு இடமளிக்கும் வகையில் அமைந்துள்ளது. நீட்டிக்கக் கூடுதல் நிலங்களை வழங்குமாறு இந்திய வானூர்தி நிலையங்கள் ஆணையம் (ஏஏஐ) மாநில அரசிடம் கோரியுள்ளது. இதனால் விமானநிலையத்தில் பெரிய விமானங்களை இயக்க முடியும்.
# எட்கர் துட்ரா சனோட்டோ

**எட்கர் துட்ரா சனோட்டோ** (*Edgar Dutra Zanotto*) பிரேசில் நாட்டைச் சேர்ந்த ஒரு பொருளியல் பொறியாளராவார். சாவோ பாவுலோ மாநிலத்தின் சாவோ கார்லோசு நகராட்சியிலுள்ள பெடரல் பல்கலைக்கழகத்தில் இவர் பேராசிரியராகப் பணிபுரிகிறார். இளங்கலை மற்றும் முதுகலை மாணவர்களுக்கு கண்ணாடி தொடர்பான பாடங்களை கற்பிக்கிறார். கண்ணாடித் தன்மை பொருள்கள் ஆய்வகத்தின் தலைவராகவும் இவர் உள்ளார். 2010 ஆம் ஆண்டு உலக அறிவியல் அகாதமியின் பரிசு இவருக்கு கிடைத்துள்ளது.  
படிகமயமாக்கல் இயக்கவியல் மற்றும் கண்ணாடிகள் மற்றும் கண்ணாடி- பீங்கான்களின் பண்புகள் குறித்த அடிப்படை மற்றும் பயன்பாட்டு ஆராய்ச்சி உள்ளிட்டவை எட்கரின் ஆய்வுகளாகும். இப்பாடப் பொருள்களின் மீதான கடுமையான சோதனைகள், கண்ணாடிகளுக்கான அணுக்கரு மற்றும் வளர்ச்சி மாதிரிகள் மேம்பாடு அல்லது வளர்ச்சி, அணுக்கருவில் திரவ கட்டப் பிரிப்பின் விளைவுகள், மேற்பரப்பு படிகமயமாக்கல் இயக்கவியல், ஒட்டுமொத்த படிகமயமாக்கல், கண்ணாடி நிலைத்தன்மை, கண்ணாடி உருவாக்கும் திறன், மூலக்கூறு அமைப்பு மற்றும் அணுக்கரு வழிமுறை கண்ணாடி மற்றும் கண்ணாடி பீங்கானின் இயந்திர, வானியல், வெப்ப மற்றும் உயிர் பண்புகளிலும் இவர் ஆர்வம் காட்டுகிறார்.  
சனோட்டோ சுமார் 300 அசல் மற்றும் மறு ஆய்வு ஆவணங்கள், 21 புத்தக அத்தியாயங்கள், 3 புத்தகங்கள், 5 புத்தக முன்னுரைகள் ஆகியவற்றை வெளியிட்டுள்ளார். 27 காப்புரிமைகளைப் பெற்றுள்ளார். 80 பட்டதாரி, முனைவர் ஆய்வறிக்கைகளுக்கு வழிகாட்டியாக இருந்துள்ளார். மற்றும் பிந்தைய முனைவர் ஆய்வாளர்கள். எட்கர் கடந்த 40 ஆண்டுகளில் 51 அறிவியல் மற்றும் தொழில்நுட்ப விருதுகளைப் பெற்றுள்ளார்.
# பார்பில் தோண்டோ வானூர்தித் தளம்

**பார்பில் தோண்டோ வானூர்தித் தளம்** (*Barbil Tonto Aerodrome*) என்பது இந்தியாவின் ஒடிசா மாநிலம் கேந்துசார் மாவட்டத்தில் பர்பிலில் அமைந்துள்ள வானூர்தி தளமாகும். இது தனியார்/பொது விமான போக்குவரத்து ஓடுதளமாகச் செயல்படுகிறது. இதனை ஜிண்டால் எஃகு நிறுவனம் பயன்படுத்துகிறது. இதன் அருகில் உள்ள வானூர்தி நிலையம் கெண்டுஜாரில் உள்ள கெண்டுஜார் வானூர்தி தளமாகும்.
# கேலோப்டிலியா ரெசிடேட்டா

***கேலோப்டிலியா ரெசிடேட்டா*** (*Caloptilia recitata*) என்பது கிரேசிலேரிடே குடும்பத்தினைச் சார்ந்த அந்துப்பூச்சி சிற்றினமாகும். இது சீனா (சிச்சுவான், ஜியாங்சி, புஜியான், ஹுனான், குய்ஷோ), ஆங்காங், இந்தியா (மேகாலயா, அசாம்), ஜப்பான் (ஒன்சூ, இரியூக்கியூ தீவுகள், ஷிகோகு, கியாஷோ) மற்றும் நேபாளத்தில் காணப்படுகிறது.  
இதன் இறக்கை விட்டம் 10-13 மிமீ ஆகும். இவற்றில் இரண்டு வடிவங்கள் உள்ளன. கோடை உறக்கம் மேற்கொள்பவை மற்றும் இலையுதிர் வடிவம். இவை இரண்டும் வண்ண அடிப்படையில் வேறுபடுகின்றன. கோடை உறக்கம் மேற்கொள்ளும் அந்துப்பூச்சி ஓச்சர்-பழுப்பு நிற நன்கு வேறுபடக்கூடிய மஞ்சள் நிற கோஸ்டல் புள்ளிகளுடன் காணப்படும். இலையுதிர்கால பூச்சி தனித்துவமான இருண்ட நிறத்தில் உள்ளது.  
*கோட்டினஸ் கோகிக்ரியா*, *ருஸ் ஜவானிக்கா*, *டாக்ஸிகோடென்ட்ரான் சில்வெஸ்ட்ரே* மற்றும் *டாக்ஸிகோடென்ட்ரான் ட்ரைகோகார்பம்* ஆகிய தாவரங்களை இதன் இளம் உயிரிகள் உணவாக உட்கொள்கின்றது.
# ராமு (ஓவியர்)

**ராமு** தமிழக ஓவியர்களுள் ஒருவர். இவர் துக்ளக் இதழில் பணியாற்றினார். அரசியல் கேலிச்சித்திரங்கள், காமிக்சு, அட்டைப் படங்கள் ஆகியவற்றுக்கு ஓவியங்களை வரைந்தார்.
# ராமு (ஓவியர்)

## வாழ்க்கை வரலாறு

சூர்ய நாராயணன், அமிர்தம்மாள் ஆகியோருக்கு மகனாக ராமு பிறந்தார். சூர்ய நாராயணன் இரயில்வே துறையில் பணி செய்தார். ராமு சிறுவயதாக இருக்கும் போதே அவரது தந்தை இறந்துவிட்டார். அதனால் பள்ளிப்படிப்பை சிரமத்துடன் முடித்தார்.  
இவரது ஓவிய ஆர்வம் காரணமாக சென்னை காலேஜ் ஆஃப் ஆர்ட்ஸ் & கிராப்ட்ஸ் கல்லூரியில் இணைந்து பட்டம் பெற்றார். கல்லூரியில் படிக்கும் பொழுதே பத்திரிகைகளுக்கு ஓவியங்களை அனுப்பி வெளிவந்துள்ளன.  
ராமு, தனது அக்கா மகளான பாலசரஸ்வதி என்பவரை திருமணம் செய்து கொண்டார். இத்தம்பதிகளுக்கு சூர்யகுமார் என்ற மகனும், கீதாலட்சுமி என்ற மகளும் உள்ளனர். சூர்யகுமார் பத்திரிகை துறையில் பணி செய்கிறார். கீதாலட்சுமி தஞ்சாவூர் ஓவியங்கள், கேரள மியூரல் ஓவியங்கள், கண்ணாடி ஓவியங்கள், 3டி ஓவியங்கள், பானை ஓவியங்கள் வரைவது குறித்தான வகுப்பு எடுக்கிறார்.
# ராமு (ஓவியர்)

## மாடல்

சென்னை உழைப்பாளர் சிலை உருவாக்கத்தின் பொழுது மாடலாக இருந்துள்ளார். அந்தச் சிலை பணியின் போது மூன்றாவதாக மேல் நோக்கி பார்க்கும் நபராக இருந்துள்ளார்.
# ராமு (ஓவியர்)

## ஓவியங்கள்

கலைமகள் இதழில் இவருடைய முதல் அட்டைப்படமாக வெளிவந்தது. அதனைத் தொடர்ந்து பாலகுமாரன், ராஜேஷ்குமார், தேவிபாலா போன்ற எழுத்தாளர்களின் நாவல்களுக்கு அட்டைப்படம் வரைந்துள்ளார்.
# ராமு (ஓவியர்)

## ஓவிய பயிற்சி வகுப்பு

1980 களில் *தபால் வழியே ஓவியம் கற்கலாம்* என்ற தலைப்பில் ஓவிய பயிற்சி வகுப்புகளை நடத்தியுள்ளார். அதன்படி தபாலில் ஓவிய பாடங்களை அனுப்பி, மாணவர்கள் வரைந்ததை தபால் மூலமே பெற்று திருத்தி தபால் மூலமே அனுப்பும் வகையில் இருந்தது. இப்பயிற்சி வகுப்பில் 24 பாடங்கள் இடம் பெற்றிருந்தன.
# ராமு (ஓவியர்)

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# சஞ்சய் யாதவ் (நீதிபதி)

**சஞ்சய் யாதவ்** (*Sanjay Yadav*) (பிறப்பு: சூன் 26, 1959) என்பவர் இந்திய நீதிபதி ஆவார். தற்போது, இவர் அலகாபாத் உயர்நீதிமன்றத்தின் தலைமை நீதிபதியாக உள்ளார். பொறுப்பு தலைமை நீதிபதியாக அலகாபாத் உயர் நீதிமன்றம் மற்றும் மத்தியப் பிரதேசத்தின் உயர் நீதிமன்றத்திலும் பணியாற்றியுள்ளார் . அலகாபாத் உயர் நீதிமன்றம் மற்றும் மத்தியப் பிரதேச உயர் நீதிமன்றத்தின் நீதிபதியாகவும் பணியாற்றியுள்ளார்.
# சஞ்சய் யாதவ் (நீதிபதி)

## தொழில்

6 ஜூன் 1959இல் பிறந்த யாதவ், ஆகஸ்ட் 25, 1986இல் வழக்கறிஞராகச் சேர்ந்தார். இவர் மத்தியப் பிரதேச உயர்நீதிமன்றத்தில் குடிமை, வருவாய் மற்றும் அரசியலமைப்பு சட்டப் பயிற்சி பெற்றார். இவர் மத்தியப் பிரதேச துணை வழக்கறிஞராக நியமிக்கப்பட்டார். இவர் மார்ச் 2, 2007 அன்று மத்தியப் பிரதேச உயர்நீதிமன்றத்தின் கூடுதல் நீதிபதியாகவும், ஜனவரி 15, 2010 அன்று நிரந்தர நீதிபதியாகவும் பணி உயர்த்தப்பட்டார். இவர் பொறுப்பு தலைமை நீதிபதியாக மத்தியப் பிரதேசத்தின் உயர் நீதிமன்றத்திற்கு 6 அக்டோபர் 2019 முதல் 2 நவம்பர் 2019 வரையிலும், 30 செப்டம்பர் 2020 முதல் 2 ஜனவரி 2021 வரையிலும் நியமிக்கப்பட்டார். இவர் 2021 ஜனவரி 8 அன்று அலகாபாத் உயர்நீதிமன்ற நீதிபதியாக மாற்றப்பட்டார். பின்னர் ஏப்ரல் 14 2021 அன்று தலைமை நீதிபதி பொறுப்பினை அலகாபாத் உயர் நீதிமன்றத்தில் ஏற்றார். இவர் 2021 ஜூன் 10 அன்று அலகாபாத் உயர்நீதிமன்றத்தின் தலைமை நீதிபதியாக நியமிக்கப்பட்டார்.
# ஆர். பி. பாஸ்கரன்

**ஆர்.பி.பாஸ்கரன்** என்பவர் தமிழக ஓவியர்களுள் ஒருவராவார். இவர் பூனை பாஸ்கரன் என்றும் அறியப்படுகிறார். சென்னை, கவின் கலை கல்லூரி, கோயம்புத்தூர், கவன்கலை கல்லூரியிலும் கோட்டோவியங்களை கற்றுதரும் ஆசிரியராகப் பணியாற்றினார். கல்லூரியில் பூனையின் பல்வேறு வடிவங்களை ஓவியமாக வரைந்தார். அதனால் பூனை பாஸ்கர் என்று அழைக்கப்பட்டார்.
# ஆர். பி. பாஸ்கரன்

## வாழ்க்கை வரலாறு

பாஸ்கரன் 1942 இல் சென்னையில் பிறந்தார். இவர் 1960 இலிருந்து 66 வரை சென்னை, அரசு கவின்கலை கல்லூரியில் படித்தார். 1964 ஆம் ஆண்டில் ராஜஸ்தானின் பனஸ்தாலி வித்யாபித் கல்லூரியில் ஃப்ரெஸ்கோ நுட்பத்திற்கான பயிற்சியைப் பெற்றார்.  
யுனெஸ்கோவின் ஐஏபிஏவின் உதவித்தொகையின் கீழ், 1968 இல் இஸ்ரேலில் என் ஹோடில் இன்டாக்லியோ அச்சு தயாரித்தல், லித்தோகிராபி மற்றும் மட்பாண்டங்கள் ஆகியவற்றைப் பயின்றார். பிரித்தானிய கவுன்சில் அறிஞராக முதுகலை பட்டப்படிப்புடன் அச்சு தயாரிக்கும் நுட்பங்களைப் படித்தார். இவர் 1960 களின் மெட்ராஸ் கலை இயக்கத்தில் பங்கேற்றார்.  
1995 இல் கும்பகோணம், கவின்கலைக் கல்லூரியில் முதல்வராகவும், 1997 முதல் 2001 வரை சென்னை, கவின்கலை கல்லூரியில் முதல்வராக பணியாற்றியுள்ளார். புது தில்லியின் தேசிய கலைக்கூடத்திற்கான குழு உறுப்பினராகவும், இத்தாலியின் புளோரன்ஸ் பின்னேலுக்கு சர்வதேச நீதிபதியாகவும் சில ஆண்டுகள் பணியாற்றினார்.
# ஆர். பி. பாஸ்கரன்

## ஓவியங்கள்

இளையராஜாவின் இசையில் வெளிவந்த பாடல்களில் சில வரிகளை எடுத்துக் கொண்டு 17 கேன்வாஸ் ஓவியங்களை வரைந்துள்ளார்.  
பாஸ்கர் இந்தியா, இங்கிலாந்து மற்றும் நெதர்லாந்து ஆகிய நாடுகளில் அறுபதற்கும் மேற்பட்ட கண்காட்சிகளில் பங்கேற்றுள்ளார்.
# ஆர். பி. பாஸ்கரன்

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# கிங்சு வலி பதிவு கருவி

**கிங்சு வலி பதிவு கருவி** (*King's pain recorder*) என்பது நோயாளிகள் உணரும் வலிக்கு விகிதாச்சாரமாக ஒளி உமிழ் இருமுனையம் ஒளிரும் அளவை பதிவு செய்யும் சாதனமாகும். பார்வையாளர் சார்புகளை அகற்றுவதற்கான ஒரு வழியாக உள்ளது. ஈ. ஏ. வெல்செவ் 1982இல் இதுபோன்ற அமைப்பை உருவாக்கினார்.
# மக்கில் வலி வினாத்தாள்

**மக்கில் வலி வினாத்தாள் (McGill Pain Questionnaire), மெக்கில் வலி அட்டவணை** எனவும் அழைக்கப்படுகிறது. இது மக்கில் பல்கலைக்கழகத்தில் மெல்சாக் மற்றும் டோர்கெர்சன் ஆகியோரால் 1971இல் உருவாக்கப்பட்ட வலியின் மதிப்பீடாகும். இது ஒரு சுய அறிக்கை வினாத்தாள், தனிநபர்கள் தங்கள் மருத்துவருக்கு அவர்கள் அனுபவிக்கும் வலியின் தரம் மற்றும் தீவிரம் குறித்து ஒரு நல்ல விளக்கத்தை அளிக்க அனுமதிக்கிறது. பயனர்கள் வலி தொடர்பான 20 பிரிவுகளில் 78 சொற்களின் பட்டியலை வழங்கியுள்ளனர். பயனர்கள் தங்கள் வலியைச் சிறப்பாக விவரிக்கும் சொற்களைக் குறிக்கின்றனர் (பல அடையாளங்கள் அனுமதிக்கப்படுகின்றன). சொற்களில், இந்த சொற்களின் பிரிவுகள் வலியின் வெவ்வேறு கூறுகளைக் குறிக்கின்றன, அதாவது, உணர்ச்சி (பிரிவுகள் 1-10), பாதிப்பு (பிரிவுகள் 11-15), மதிப்பீடு (பிரிவு 16) மற்றும் இதர (பிரிவுகள் 17-20).  
ஐரோப்பிய மருந்துகள் அமைப்பின் கூற்றுப்படி, இது நாள்பட்ட வலியில் பல பரிமாண வலி மதிப்பீட்டிற்கு அடிக்கடி பயன்படுத்தப்படும் அளவீட்டுக் கருவியாகும்.
# மக்கில் வலி வினாத்தாள்

## மாதிரி வினாத்தாள்

| 1 | சுண்டுதல், துடிக்கும், நடுக்கம், துடிப்பது, அடிப்பது, துடிப்பது |  |
| --- | --- | --- |
| 2 | குதித்தல், மிகை வார்ப்பு, படப்பிடிப்பு |  |
| 3 | கிள்ளுதல், சலிப்பு, துளையிடுதல், குத்துதல் |  |
| 4 | கூர்மையான, வெட்டுதல், லேசரேட்டிங் |  |
| 5 | கிள்ளுதல், அழுத்துதல், கடித்தல், தசைப்பிடிப்பு, நசுக்குதல் |  |
| 6 | இழுபறி, இழுத்தல், துடைத்தல் |  |
| 7 | சூடான, எரியும், வருதல், சியரிங் |  |
| 8 | கூச்ச உணர்வு, நமைச்சல், மிடுக்கான, கொட்டுதல் |  |
| 9 | மந்தமான, புண், வலித்தல், வலி, கன |  |
| 10 | மென்மையான, டவுட் (இறுக்கமான), ராஸ்பிங், பிளவு |  |
| 11 | சோர்வு, சோர்வு |  |
| 12 | நோய், மூச்சுத் திணறல் |  |
| 13 | பயம், பயம், திகிலூட்டும் |  |
| 14 | தண்டித்தல், கொடுமைப்படுத்துதல், கொடுமை, தீய, கொலை |  |
| 15 | மோசமான, கண்மூடித்தனமான |  |
| 16 | எரிச்சலூட்டும், தொந்தரவான, பரிதாபகரமான, தீவிரமான, தாங்க முடியாத |  |
| 17 | பரவுதல், கதிர்வீச்சு, ஊடுருவல், குத்துதல் |  |
| 18 | இறுக்கமான, மரமரப்பு, அழுத்துதல், இழுத்தல், கிழித்தல் |  |
| 19 | குளிர், அதிகுளிர், உறைபனி |  |
| 20 | தொந்தரவு, குமட்டல், வேதனை, பயங்கரமான, சித்திரவதை | } |
# நசீம் மிர்சா சங்கேதி

**நசீம் மிர்சா சேஞ்ச்சி** (1910 - 2018 ஏப்ரல் 12) ஓர் இந்திய சுதந்திர போராட்ட வீரர். இவர் இறக்கும் போது இந்தியாவில் வாழ்ந்த மிகப் பழமையான நபர்களில் ஒருவர் என்றும் நம்பப்படுகிறார்.
# நசீம் மிர்சா சங்கேதி

## ஆரம்பகால வாழ்க்கை மற்றும் கல்வி

முகலாய பேரரசர் ஷாஜகானின் காலத்திலிருந்து பழைய தில்லியில் நசீம் மிர்சா சேஞ்ச்சி தனது குடும்பத்தின் வேர்களைக் கண்டுபிடித்துள்ளார். இப்போது சாகிர் உசேன் டெல்லி கல்லூரி என்று அழைக்கப்படும் ஆங்கிலோ அரபு கல்லூரியில் கல்வி பயின்றார். பல ஆண்டுகளாக, உருது மற்றும் பாரசீக மொழிகளில் ஏராளமான புத்தகங்களை சேகரித்துள்ளார்.  
இவர் புரட்சிகர சுதந்திர போராட்ட வீரர் பகத்சிங்கை 1929 ஆம் ஆண்டில் சந்தித்தார். பகத்சிங் பிரித்தானிய இந்தியாவின் மத்தியச் சட்டமன்றத்தில் குண்டு வீசுவதற்கான தனது நோக்கங்களைப் பற்றி இவரிடம் சொன்னார். மேலும் இதில் தான் மறைவாக இருப்பதற்கு ஒரு பாதுகாப்பான வீட்டைக் கண்டுபிடிப்பதில் நசீம் உதவியை பகத்சிங் விரும்பினார். பகத் தனது பணியை மேற்கொண்ட பின்னர் நசீம் குவாலியரில் தலைமறைவாகிவிட்டார்.  
2016 ஆம் ஆண்டில், நசீம் மிர்சா சேஞ்ச்சி தனக்கு 106 வயது என்று கூறினார்.
# நசீம் மிர்சா சங்கேதி

## சிறப்பு

நசீம் தனது வாழ்நாளில், இந்திய மற்றும் உலக வரலாற்றில், முதலாம் உலகப் போர், ஜலியன்வாலா பாக் படுகொலை, சத்தியாகிரகம் (வன்முறையற்ற எதிர்ப்பு போராட்டம்), கிலாபத் இயக்கம், புதுதில்லி உருவாக்கம், இரண்டாம் உலகப் போர், வெள்ளையனே வெளியேறு இயக்கம் மற்றும் இறுதியாக இந்தியாவின் சுதந்திரம் பார்த்ததாகக் கூறினார். இவரது வாழ்க்கை கதையை பல செய்தித்தாள்கள் மற்றும் தொலைக்காட்சி ஆவணப்படங்கள் உள்ளடக்கியுள்ளன.  
2016 ஆம் ஆண்டின் மார்ச் மாதம் தில்லி முதல்வர் அரவிந்த் கெஜ்ரிவால், தில்லி சட்டப்பேரவையில் இந்திய சுதந்திர இயக்கத்தின் காரணத்திற்காக உயிர் கொடுத்த புகழ்பெற்ற மூன்று தியாகிகள் பகத் சிங், சிவரம் ஹரி ராஜ்குரு மற்றும் சுக்தேவ் தாபர் ஆகியோரை வெளியிட்டார் . உத்தியோகபூர்வ விழாவில் கூட்டத்தில் உரையாற்ற நசீம் மிர்சா சேஞ்ச்சி தேர்ந்தெடுக்கப்பட்டார். *"இந்தியாவில் உள்ள அனைத்து மதங்களும் பிரிவுகளும் ஒற்றுமையாக வாழ வேண்டும் "* என்று தியாகி பகத்சிங் கூறியதாக விழாவில் நசீம் குறிப்பிட்டார் .
# ஏர் டெக்கான்

**ஏர் டெக்கான்** என்பது குசராத்தின் அகமதாபாத்திலிருந்து இயங்கும் இந்திய உள்நாட்டு விமான நிறுவனமாகும். இது நவம்பர் 2019 நிலவரப்படி பீச் 1900 டி விமானத்தைப் பயன்படுத்தி நான்கு இடங்களுக்குச் சேவையாற்றுகிறது.
| மொத்தம் | 2 | } |
| --- | --- | --- |
| குசராத்து | அகமதாபாது | சர்தார் வல்லபாய் படேல் பன்னாட்டு வானூர்தி நிலையம் |
| பவநகர் | பாவ்நகர் விமான நிலையம் | +ஏர் டெக்கான் விமானம்
! விமானம்
! சேவையில்
! பயணிகள் |
| பீச் கிராஃப்ட் 1900 டி | 2 | 19 |
# ஏர் ஹெரிடேஜ்

**ஏர் ஹெரிடேஜ்** என்பது ஹெரிடேஜ் ஏவியேஷனுக்கு சொந்தமான ஒரு இந்திய உள்நாட்டு விமான நிறுவனமாகும்.
# ஏர் ஹெரிடேஜ்

## இலக்குகள்

| உத்தராகண்டம் | தேராதூன் | தேராதூன் வானூர்தி நிலையம் |
| --- | --- | --- |
| பந்த்நகர் | பந்த்நகர் வானூர்தி நிலையம் |  |
| பிதெளரகட் | பிதெளரகட் வானூர்தி நிலையம் |  |
| உத்தரப் பிரதேசம் | காசியாபாத் | ஹிண்டன் வானூர்தி நிலையம் |
# ஏர் ஹெரிடேஜ்

## விமானம்

மார்ச் 2020 நிலவரப்படி, ஏர் ஹெரிடேஜ் பின்வரும் விமானங்களைக் கொண்டுள்ளது:
**ஏர் ஹெரிடேஜ் விமானம்**  
| பீச் கிராஃப்ட் சூப்பர் கிங் ஏர் | 1 | 8 |
| --- | --- | --- |
| ஹாக்கர் 400 | 1 | 7 |
| பாம்பார்டியர் குளோபல் 6000 | 1 | 19 |
| **மொத்தம்** | 3 | } |
# ஏர் ஹெரிடேஜ்

## விபத்துக்கள் மற்றும் சம்பவங்கள்

- 9 பிப்ரவரி 2019: பிதெளரகட் விமான நிலையம் நோக்கிச் சென்ற ஒன்பது இருக்கைகள் கொண்ட விமானத்தின் கதவு நடுப்பகுதியில் திறந்தது.
# சுப்ரீம் ஏர்லைன்சு

**சுப்ரீம் ஏர்லைன்சு** (Supreme Airlines) என்பது ஜெய்ப்பூரை மையமாகக் கொண்ட இந்திய உள்நாட்டுவிமான நிறுவனமாகும் . இது ராஜஸ்தான் மாநிலத்தில் திட்டமிடப்பட்ட மற்றும் ஒப்பந்த விமானங்களை இயக்குகிறது.
# சுப்ரீம் ஏர்லைன்சு

## இலக்குகள்

சுப்ரீம் ஏர்லைன்சு ஏப்ரல் 2019 வரை பின்வரும் இடங்களுக்கு விமானங்களை இயக்கியது.
| ராஜஸ்தான் | செய்ப்பூர் | செய்ப்பூர் பன்னாட்டு வானூர்தி நிலையம் |  |
| --- | --- | --- | --- |
| ராஜஸ்தான் | சோத்பூர் | ஜோத்பூர் விமான நிலையம் |  |
| ராஜஸ்தான் | சிறீ கங்காநகர் | லால்கர் விமான நிலையம் |  |
| ஆந்திரா | புட்டபர்த்தி | ஸ்ரீ சத்திய சாயி விமான நிலையம் | } |
# சுப்ரீம் ஏர்லைன்சு

## விமானம்

**சுப்ரீம் ஏர்லைன்சு விமானம்**  
| <abbr title="Economy class">ஒய்</abbr> |  |  |
| --- | --- | --- |
| செசானா 208 கேரவன் | 3 | 9 |